Document ID: /roh_data/filtered/fineweb-2-filterrobots_roh.jsonl.gz/18366

Las autoritads svizras online
Sche la relaziun da figlialanza tranter l'uffant ed il bab vegn motivada cun presumar la paternitad dal conjugal, po la paternitad vegnir contestada. Sche la relaziun da figlialanza tranter l'uffant ed il bab vegn motivada cun renconuscher l'uffant, po questa renconuschientscha vegnir contestada.
Il dretg da purtar plant han:
Per il plant è cumpetenta la dretgira al domicil da las partidas participadas, q.v.d. da l'uffant, da la mamma u dal bab presumà (resp. da ses parents, en cas ch'el è mort).
Per ils dus cas che vegnan menziunads qua valan ils suandants termins per purtar plant: In plant da contestaziun sto vegnir inoltrà entaifer il termin dad 1 onn suenter che l'accusader ha intercurì la renconuschientscha sco er il fatg ch'il renconuschider n'è betg il bab u ch'ina terza persuna pudess esser il bab. Il plant sto vegnir inoltrà en mintga cas entaifer 5 onns suenter la naschientscha da l'uffant.
In uffant da sia vart po contestar la renconuschientscha fin a la scadenza dad 1 onn suenter ch'el ha cuntanschì la maiorennitad.
Cumpetenta per il plant è la dretgira al lieu da domicil d'ina da las partidas participadas.
Sche la dretgira decida a favur da l'accusader, s'extingua la relaziun da figlialanza cun tut ils effects ch'ella ha particularmain sin il num, sin il dretg da burgais e sin la tgira genituriala. La dretgira communitgescha sia decisiun a las autoritads da stadi civil per che las datas possian vegnir adattadas en il register da stadi civil.